Omnibus presentes litteras inspecturis, ego Dominicus, vicarius de Ravinofonte, notum facio quod Baudellus, armiger de Ravinofonte, parrochianus noster, in extrema voluntate sui temporis positus, laude et assensu Agnetis uxoris sue et liberorum suorum, Elysabeth videlicet, Adeline et Florete, quitavit in nostra presentia quicquid reclamabat et reclamare poterat aut debebat in decimis de Danbellays ecclesie Morimundi quiete et pacifice possidendum ob remedium anime sue et predecessorum suorum. Huic autem quitationi presentes fuerunt dicta Agnes et filie sue et dominus Andreas, milles, et Getrudis, uxor dicti millitis. In cujus rei testimonium, presentem litteram ad petitionem predictorum sigillo meo sigillavi. Actum anno Domini millesimo ducentesimo quinquagesimo VII°, mense novembri.